Qoʻgʻirchoqlar oroli

Qo'g'irchoqlar oroli (ispancha Isla de las Muñecas) -Meksika poytaxtida Mexiko shahrining Xochimilko tumanidagi kanallardan birida joylashgan orol hisoblanadi. Mahalliy suvlarda cho'kib ketgan qizning ruhini tinchlantirish uchun butun orol bo'ylab daraxtlarga osilgan yuzlab singan va buzilgan chaqaloq qo'g'irchoqlar mavjud. Shahar markazidan taxminan 23 km uzoqlikda, botqoqli hududda joylashgan, u taniqli sayyohlik maskani bo'lib, qo'rqinchli  joy sifatida mashhur.

 Afsona 
1950-yillarning boshlarida orolning yagona aholisi Julian Santana Barrero boʻlib, u sabzavot va gullar yetishtirib, baliq ovlagan.  Afsonaga ko'ra, 1950-1951-yillarda bir qiz ko'l yaqinidagi kanal suvida cho'kib ketgan. Santana go'yo uning yig'isini eshitgan va yordam berishga shoshilgan, lekin qutqarishga ulgurmagan va suvda faqat unga tegishli bo'lgan qo'g'irchoqni topgan. U cho'kib ketgan qizga hurmat sifatida daraxt shoxlariga qo'g'irchoqni osib qo'ygan. Keyinchalik, u o'z hikoyalariga ko'ra, tunda doimo qichqiriqlar, nolalar va qadamlarni eshita boshladi: go'yoki cho'kib ketgan qizning sharpasi yig'lab, unga yangi qo'g'irchoqlarni berishini so'ragan. Keyingi 50 yil ichida Santana qo'g'irchoqlarni  turli yo'llar bilan (o'z so'zlari bilan aytganda, asosan kanal suvlaridan) oldi va arvohni "xotirjam qilish" uchun ularni orolning daraxtlariga osib qo'ydi. Shunday qilib, jami,  deyarli 1000 ta qo'g'irchoq to'pladi.

Santana 2001-yilda afsonaga ko'ra, bir vaqtlar cho'kib ketayotgan qizni qutqara olmagan joyda vafot etgan.  Uning o'limi sabablari aniq emas, ba'zi manbalarga ko'ra, u mast holda cho'kib ketgan yoki  yurak xuruji uning o'limiga sabab bo'lgan.

 Hozirgi holat 
Santananing vafotidan so'ng, Qo'g'irchoqlar oroli dunyoning yetakchi ommaviy axborot vositalari tomonidan keng e'tiborga sazovor bo'ldi va tez orada mashhur sayyohlik maskaniga aylandi. Birinchi sayyohlar unga 1990-yillarning o'rtalarida tashrif buyurishni boshladilar. Orolga faqat qayiq bilan yetib borish mumkin. Har kuni oʻrtacha hisobda bir nechta pullik sayohatlar boʻladi, biroq baʼzi mahalliy qayiqchilar  qoʻrquvi tufayli u yerga sayyohlarni tashishdan bosh tortadilar.  Ayni paytda orolning yagona aholisi marhum Julian Santananing jiyani Anastasio Santanadir.

 Manbalar 

Turkum:Orollar
Turkum:Meksika shaharlari